“สาธิต ม.รามฯ” สั่งปิดเรียน 3 วัน Big Cleaning หลังพบ นร. เดินห้างระยอง เสี่ยงติด “โควิด”
“สาธิต ม.รามฯ” สั่งปิดเรียน 3 วัน Big Cleaning หลังพบ นร. เดินห้างระยอง เสี่ยงติด “โควิด”
“สาธิต ม.รามฯ” สั่งปิดเรียน 3 วัน Big Cleaning หลังพบ นร. เดินห้างระยอง เสี่ยงติด “โควิด”
16 ก.ค. 2563

ผู้สื่อข่าวรายงานว่า วานนี้ (15 ก.ค.63) โรงเรียนสาธิตมหาวิทยาลัยรามคำแหง (ฝ่ายมัธยม) ออกประกาศแจ้งปิดสถานศึกษา
โดยเนื้อหาในประกาศ ระบุว่า ด้วยสถานการณ์ปัจจุบัน การแพร่ระบาดของโรคติดเชื้อไวรัสโคโรนา 2019 หรือโควิด-19 ที่มีการระบาดอย่างต่อเนื่องในหลายประเทศทั่วโลกอย่างรวดเร็วนั้น การระบาดของเชื้อไวรัสดังกล่าวจัดเป็นภาวะฉุกเฉินด้านสาธารณสุข
ประกอบกับ มีนักเรียนโรงเรียนสาธิตมหาวิทยาลัยรามคำแหง (ฝ่ายมัธยม) เป็นกลุ่มเสี่ยงของการแพร่ระบาดดังกล่าว เนื่องจากมีนักเรียนเดินทางไปจังหวัดระยอง และได้แวะไปศูนย์การค้าแหลมทอง ในช่วงวัน เวลา ที่พบผู้ติดเชื้อใช้บริการ ณ สถานที่ดังกล่าว
ทางโรงเรียนสาธิตมหาวิทยาลัยรามคำแหง (ฝ่ายมัธยม) ตระหนักถึงความปลอดภัยของนักเรียน พร้อมทั้งเป็นการป้องกันการแพร่ระบาดของโรคติดเชื้อไวรัสดังกล่าว ทางโรงเรียนฯ จึงขอแจ้งปิดสถานศึกษาเป็นเวลา 3 วัน ตั้งแต่วันที่ 15-17 กรกฎาคม 2563 เพื่อทำความสะอาดบริเวณโรงเรียน
ทั้งนี้ เพื่อให้การจัดการเรียนการสอนเป็นไปตามปกติ ทางโรงเรียนจัดการเรียนการสอนในรูปแบบออนไลน์
